സ്കൂള് തുറക്കല്: അടുത്ത മാസം അഞ്ചോടെ മാര്ഗരേഖ പുറത്തിറക്കുമെന്ന് വിദ്യാഭ്യാസ മന്ത്രി തിരുവനന്തപുരം: സ്കൂള് തുറക്കുന്നതുമായി ബന്ധപ്പെട്ട് അടുത്ത മാസം അഞ്ചോടെ മാര്ഗരേഖ പുറത്തിറക്കുമെന്ന് വിദ്യാഭ്യാസമന്ത്രി വി ശിവന്കുട്ടി. അധ്യാപക, വിദ്യാര്ത്ഥി സംഘടനകളുമായി ഓണ്ലൈന് യോഗം നാളെയും മറ്റന്നാളുമായി ചേരും. കളക്ടര്മാരുമായും യോഗം ചേരുമെന്ന് വിദ്യാഭ്യാസമന്ത്രി വ്യക്തമാക്കി. അധ്യാപകവിദ്യാര്ത്ഥിപിടിഎആരോഗ്യവകുപ്പ്ജനപ്രതിനിധികള്തദ്ദേശസ്ഥാപനങ്ങള് തുടങ്ങിയവര് ശ്രദ്ധിക്കേണ്ട കാര്യങ്ങള് സംബന്ധിച്ച് ഏകദേശ ധാരണയായിട്ടുണ്ട്. അതേസമയം സ്കൂള് തുറക്കുന്നതുമായി ബന്ധപ്പെട്ട് തീരുമാനങ്ങളെടുക്കാന് എസ്സിഇആര്ടി വിളിച്ച കരിക്കുലം കമ്മിറ്റി യോഗം ആരംഭിച്ചു. കുട്ടികള് കൂടുതലുള്ള സ്കൂളുകളില് ഷിഫ്റ്റ് അടിസ്ഥാനത്തില് പഠനം വേണമെന്ന നിര്ദേശവും പരിഗണനയിലുണ്ട്. സ്കൂള് തുറക്കുന്നതിനുള്ള കരട് മാര്ഗനിര്ദ്ദേശങ്ങള് യോഗം തയാറാക്കും. ഇതിനുശേഷമാകും അധ്യാപക സംഘടനകളുടെ യോഗം ചേരുക. അധ്യാപക സംഘടകനളുടെ യോഗത്തില് ഈ കരട് നിര്ദ്ദേശങ്ങള് അവതരിപ്പിക്കും. ഇതു അടിസ്ഥാനമാക്കിയാകും ചര്ച്ചയും തീരുമാനവുമുണ്ടാകുക. The post സ്കൂള് തുറക്കല്: അടുത്ത മാസം അഞ്ചോടെ മാര്ഗരേഖ പുറത്തിറക്കുമെന്ന് വിദ്യാഭ്യാസ മന്ത്രി first appeared on MalayalamExpressOnline.